Parolas de gramatica (lista)

Esta es un lista de parolas de gramatica:

frase - un espresa completa cual comunica un aveni, normal composada de un sujeto (indicada o implicada), un predica, plu otra parolas cual ajunta detalia a la frase fundal
predica - un state, cambia, o ata, tipal indicada par un proposa verbin
partisipante (gramatica) - un person, cosa, situa, o idea, tipal indicada par un proposa nomin
rol (gramatica) - un terma de semantica cual refere a la modo en cual un partisipante relata a la ata o state descriveda par la predica 
sujeto (gramatica) - Un de la dependentes la plu importante en un proposa, la sujeto indica la cosa cual fa la ata de la verbo
ojeto (gramatica) - Un de la dependentes la plu importante en un proposa, la ojeto indica la cosa cual "reseta" la ata.
copula - un parola o parolas cual indica un relata entre un sujeto e un rol o cualia
completinte - un parte de un proposa cual es usada per ajunta un descrive per la sujeto o la ojeto de la proposa; la parola refere ance a un formula o proposa cual completi un frase con un copula.
completinte de sujeto
completinte de ojeto
completinte de copula

proposa (gramatica) - un unia gramatical cual inclui, a minima, un predica e un sujeto clar o implicada, e cual espresa un sinifia coerente
proposa major
proposa suordinada (suproposa, proposa dependente) - un proposa cual partisipa en un otra proposa plu importante (la conteninte)
proposa nomin - un proposa cual ave la rol de un nom: e pote es la sujeto o la ojeto de un verbo o preposada
proposa ajetivin (proposa de relata) - un proposa cual es usada como un ajetivo en la proposa major, e cual altera un formula nomin en la proposa major
proposa averbin - un proposa cual es usada como un averbo en la proposa major, e altera la verbo o la proposa intera

formula (gramatica) - un strutur sintatical cual es plu ca un sola parola, ma no ave la organiza de sujeto-predica (etc) de un proposa o frase 
nucleo de formula -  la rol de un formula cual es la parte la plu importante de un otra formula. On clasi la formulas par sua nucleos
 dependente — La rol de un formula cual apare en un otra formula, ma no como sua nucleo.
formula verbin
formula nomin - un formula con un nom como sua nucleo, p.e. "la du jornales cual me ia leje".
formula ajetivin - un formula con un ajetivo como sua nucleo, p.e. "estrema plen de acua fria"
formula aposadal (preposada o posposada) - un formula con un aposada como sua nucleo, p.e. "direta ante me fenetra"

morfem - la plu peti espresa de un conseta, tipal un parola o un parte cuasi autonom de un parola
parola
paroleta
radis (gramatica)
afisa
sufisa
prefisa
sircofisa
enfisa
clitica

verbo - un parola cual pote funsiona como un predica, tipal un state, cambia, o ata
infinitiva (verbo nonfinita) - un verbo cual ave dependentes normal (con eseta de sujeto), ma cual opera como la nucleo de un formula de nom, p.e. "canta" en "canta forte la imno es fatigante"
verbo finita
verbo aidante
verbo modal
 cadena de verbos — un serie de verbos, de cual cada es la ojeto de la presedente, pe "me desira comensa repara pronto la motor"; la sujeto de la verbo prima es comprendeda como la sujeto de la otra verbos; la verbo final pote ave dependentes normal, p.e. "pronto" e "la motor";on pote esplica esta strutur en modos variosa, ma la resulta resta la mesma.)
preverbo - un paroleta cual indica la tempo, moda, o aspeta de un verbo; en multe linguas, la rol es la taxe de morfemes, tipal ajuntada a la verbo
tempo (gramatica) - un indica de la loca en tempo de un aveni
pasada (gramatica)
presente (gramatica)
futur (gramatica)
moda (gramatica) - un indica de posablia e nesesa, e cualias de desira, espera, duta, etc
moda sujuntal (sujuntiva)
moda ipotesal
moda real
moda nonreal
moda de comanda
moda de desira
aspeta (gramatica) - un indica de la relata en tempo de un aveni, relativa a lo de un otra aveni
aspeta perfeta
aspeta continuante
aspeta abitual
vos (gramatica) - un indica de la dirije de la sinifia de un predica en espresa un aveni
ativa (gramatica)
pasiva (gramatica)
transitivia
verbo transitiva - verbo con un ojeto
verbo nontransitiva - verbo sin un ojeto
verbo duple transitiva - verbo con du ojetos
verbo causal
verbo refletante
cualia de ata
verbo de state
verbo de ativia
verbo de ateni
verbo de susede
verbo puntal

nom (gramatica) - un parola cual pote ata como un partisipante (sujeto o ojeto), tipal un person, cosa, o conseta
nom comun - un nom cual no es un nom propre, referente a un clase de cosas o un cosa no unica
nom propre - un formula nomal, usada como la nom abitual de un individua (como "Maria", "la Statos Unida", "la Gera Mundal Du")
nom contable - un nom cual on pote plurali (como "lago"), cual presenta un cosa como un individua distinguable
nom noncontable (nom de masa) - un nom cual on no pote plurali (como "fango"), cual presenta un cosa como un sustantia, no un individua. [multe nomes opera en ambos modos, p.e. "du tases de cafe (noncontable)", "du cafes (contable)".]
nom animada
nom nonanimada
nom astrata
nom concreta
nom aposada
nom verbin - un nom, indicante un ata, cual reusa la forma de un verbo, p.e. "tradui" en "un tradui"
numero (gramatica)
singular (gramatica)
duple (gramatica)
plural (gramatica)
caso (gramatica) - un cambia de la forma de la nom per indica sua rol en un proposa o frase
caso nominativa (caso de sujeto)
caso acusativa (caso de ojeto)
caso dativa (caso de reseta)
caso ablativa (caso de orijina)
caso alativa (caso de destina)
caso jenetiva (caso de posese)
caso locativa (caso de loca)
caso vocativa (caso de clama)
caso ergativa (caso de afeta)
caso asoluta (caso asoluta)

pronom - un parola o espresa cual es usada en loca de un nom o per corti un formula nomin cual es ja o pronto notada (o "notada" par la situa mesma). La pronomes formi un grupo cluida.
pronom personal
person un
person du
person tre
person periferial
pronom de suordina
pronom de demanda
pronom de mostra

ajetivo - un parola cual altera o spesifa la cualias de un nom
partisipio (ajetivo verbal) - un ajetivo derivada de un verbo par ajunta "-nte" o "-da", usada per indica la cualia de esente la sujeto o la ojeto de la verbo; la forma ativa difere de otra ajetivos car lo pote reseta un ojeto
partisipio pasiva
partisipio ativa
comparativa
superlativa

averbo - un parola cual altera la cualias de un verbo, ajetivo, o un otra averbo
averbo de suordina
averbo de demanda
averbo verbal
parola de grado
parola de nega

determinante (o prenom) - un parola o afisa cual acompania un nom per espresa la refere de la nom en la contesto
determinante de cuantia
determinante de posese
determinante de mostra
determinante de demanda
article (gramatica)
article de defini
article de nondefini
article de cuantia

aposada Un aposada es un parola cual relata du otra parolas o formulas
preposada
posposada
junta (gramatica)
conjunta (junta coordinante)
sujunta (junta suordinante)

 Vide ance 
Fonetica
Morfolojia
Sintatica
Semantica

Categoria:Linguistica